Ազգային Վարչութեան ատենապետ Պրն. Պօղոս Չոլաքեան առաջին հերթին Պրն. նախագահին ներկայացուց Յունաստանի Հայոց Թեմին նորընտիր Առաջնորդ Սրբազանը, ընդհանուր գիծերու մէջ ներկայացնելով Սրբազան Հօր գործունէութիւնը Յունաստանէն ներս՝ անցեալին իբրեւ Թեսաղոնիկէի հոգեւոր հովիւ եւ ուսանող Արիստոտելեան համալսարանի, ապա իբրեւ երկար տարիներու Լիբանանի Հայոց Առաջնորդ եւ ներկայիս, համաձայն Յունաստանի Հայոց Թեմին կանոնագրութեան Թեմիս Ազգային Երեսփոխանական Ժողովին կողմէ ընտրեալ Առաջնորդ։